Okresná prokuratúra Nitra 
Damborského 1, 949 99 Nitra 1

Sp. zn. : 2 Pv 633/11/4403	Nitra, 19.1.2012
EEČ : 2-32-5-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Nitra
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Ako otec mal. XXXXX, trvale bytom u matky XXXXX, XXXXX,  hoci má k tejto vyživovaciu povinnosť vyplývajúcu mu zo Zákona o rodine, ktorej výška mu bola určená rozsudkom Okresného súdu Nitra sp.zn. 11P/504/2009-25 zo dňa 24.03.2010, ktorý nadobudol právoplatnosť dňa 31.03.2010, tak, že odo dňa právoplatnosti tohto rozsudku má na výživu mal. XXXXX prispievať sumou 100,- € mesačne vždy do 15-teho dňa príslušného mesiaca vopred k rukám matky XXXXX, si vedome riadne neplní túto svoju povinnosť, čím od 01.04.2010 do 18.11.2011 dlhuje na výživnom k rukám matky XXXXX sumu 1.900,- €.

Právna veta:

Odôvodnenie:
Uznesením povereného príslušníka PZ, OR PZ, OKP v Nitre ČVS: ORP-2903/NR-NR-2011 zo dňa 14.10.2011 bolo v zmysle § 199 odsek 1 Trestného poriadku začaté trestné stíhanie a následne uznesením zo dňa 18.11.2011 v zmysle ustanovenia § 206 odsek 1 Trestného poriadku vznesené obvinenie XXXXX pre prečin zanedbania povinnej výživy podľa § 207 odsek 1 Trestného zákona, ktorého sa mal dopustiť na horeuvedenom skutkovom základe.  

Obvinený XXXXX sa dňa 18.11.2011 do zápisnice o výsluchu obvineného po riadnom zákonnom poučení priznal k spáchaniu skutku, ktorý je mu kladený za vinu, pričom prehlásil, že využíva svoje právo dané mu v ustanovení § 34 odsek 1 Trestného poriadku a k veci ďalej vypovedať nebude.
XXXXX pri svojom výsluchu dňa 13.12.2011 potvrdila, že zameškané výživné v sume 1.900,- € jej bolo uhradené v celom rozsahu ku dňu 12.12.2011. Obvinený XXXXX dlžnú sumu k jej rukám uhradil poštovými poukazmi zo dňa 18.11.2011 na čiastku 1.000,- €, ktorú prevzala dňa 22.11.2011 a zo dňa 05.12.2011 na čiastku 900,- €, ktorú prevzala dňa 12.12.2011. XXXXX potvrdila, že obvinený XXXXX si vyživovaciu povinnosť riadne splnil od 01.04.2010 do 30.11.2011. Zároveň uviedla, že neplnenie si vyživovacej povinnosti zo strany obvineného XXXXX nemalo trvalo nepriaznivé následky na vyživované dieťa mal. XXXXX.
Vyššie uvedenú skutočnosti potvrdzujú aj fotokópie poštových poukážok, ktoré sú súčasťou vyšetrovacieho spisu.

 	Podľa § 215 odsek 1 písmeno h/ Trestného poriadku, prokurátor zastaví trestné stíhanie, ak zanikla trestnosť činu.
Podľa § 86 písmeno a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr než sa súd odobral na záverečnú poradu.
Vzhľadom k tomu, že obvinený XXXXX uhradil zameškané výživné v celom rozsahu a jeho konanie nemalo trvalo nepriaznivé následky, bolo potrebné rozhodnúť tak ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martina LudvováJakubíková
prokurátorka